Aylesbury Drug Disposal
Drug Disposal in Aylesbury
Trust Principal Hygiene for Drug Disposal in Aylesbury and surrounding areas. KYK: ‘Blitsbrein Junior’: Wie gaan die halfeindrondes haal? | Netwerk24
09 Maart 2020 06:22
Die reeks staan bykans einde se kant toe en in vandeesweek se episode van Blitsbrein Junior sal kykers uitvind watter ses leerlinge genoeg punte bymekaargemaak het om na die twee halfeindrondes in dié algemene-kennis-kompetisie deur te dring.
Maar eers kom Almé Hugo van die Hoërskool Zwartkop in Centurion teen Luca Kitshoff van die Hoërskool DF Malan in Bellville en Markus Nel van die Afrikaanse Hoër Seunskool in Pretoria te staan.
Gaan een van dié leerlinge haar uiteindelik kan onttroon?
’n Nuwe episode van Blitsbrein Junior word elke Maandag om 18:00 op VIA (met Pietie Beyers as die aanbieder) uitgesaai. Die leerlinge wat aan dié seisoen deelneem, is almal hoërskoolleerlinge (tussen gr. 8 en gr. 11) wat in 2019 aan Netwerk24 se gelyknamige algemene-kennis-kompetisie deelgeneem het. Dié kompetisie is saam met Die Burger, Beeld en Volksblad aangebied.
Almé sal vandeesweek vinnig haar knoppie moet druk om vir Markus en Luca ore aan te sit. Hulle kom met ’n arsenaal van onderwerpe waarin hulle uitblink.
Markus sien veral uit na die vrae oor sport en aardrykskunde, terwyl Luca gereed staan om al die vrae oor geskiedenis te beantwoord.
Die ses deelnemers met die meeste punte op die telbord aan die einde van die tiende episode sal na die halfeindronde deurdring. Die halfeindronde vind oor twee episodes plaas en die drie leerlinge met die meeste punte aan die einde van dié twee episodes dring na die eindronde deur.
Klik hier om episode 1 tot 9 op NW24TV te kyk.
Episode 10 is op 9 Maart om 18:00 op VIA, DStv-kanaal 147, te sien.
Episode 10 sal ook van 10 Maart af op Netwerk24 onder NW24TV te sien wees.